turjo4nis/wikipedia-bn-dump-20250701 huggingface dataset:
ফুটবল ক্লাব পোর্তু

ফুতেবল ক্লুবে দো পোর্তু (, ; এছাড়াও এফসি পোর্তু নামে পরিচিত) হচ্ছে পোর্তু ভিত্তিক একটি পর্তুগিজ পেশাদার ফুটবল ক্লাব। এই ক্লাবটি বর্তমানে পর্তুগালের শীর্ষ স্তরের ফুটবল লিগ প্রিমেইরা লিগায় খেলে। এই ক্লাবটি ১৮৯৩ সালের ২৮শে সেপ্টেম্বর তারিখে প্রতিষ্ঠিত হয়েছে। এফসি পোর্তু তাদের সকল হোম ম্যাচ পোর্তুর এস্তাদিও দো দ্রাগাঁওয়ে খেলে থাকে; যার ধারণক্ষমতা হচ্ছে ৫০,০৩৩। বর্তমানে এই ক্লাবের ম্যানেজারের দায়িত্ব পালন করছেন সের্জিও কোসাঁয়সাঁও এবং সভাপতির দায়িত্ব পালন করছেন জোর্জে নুনো পিন্তো দা কোস্তা। পর্তুগিজ রক্ষণভাগের খেলোয়াড় পেপে এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি পোর্তু এপর্যন্ত ৬৯টি শিরোপা জয়লাভ করেছে; যার মধ্যে ২৮টি প্রিমেইরা লিগা, ১৬টি তাসা দা পর্তুগাল, ২১টি সুপারতাসা কান্দিদো দে অলিভেইরা এবং ৪টি কাম্পেওনাতো দে পর্তুগাল শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ৭টি শিরোপা জয়লাভ করেছে; যার মধ্যে ২টি ইউরোপিয়ান কাপ, ২টি উয়েফা কাপ, ১টি উয়েফা সুপার কাপ এবং ২টি আন্তঃমহাদেশীয় কাপ শিরোপা রয়েছে।

অর্জন

ঘরোয়া
প্রিমেইরা লিগা	
বিজয়ী (২৯): ১৯৩৪–৩৫, ১৯৩৮–৩৯, ১৯৩৯–৪০, ১৯৫৫–৫৬, ১৯৫৮–৫৯, ১৯৭৭–৭৮, ১৯৭৮–৭৯, ১৯৮৪–৮৫, ১৯৮৫–৮৬, ১৯৮৭–৮৮, ১৯৮৯–৯০, ১৯৯১–৯২, ১৯৯২–৯৩, ১৯৯৪–৯৫, ১৯৯৫–৯৬, ১৯৯৬–৯৭, ১৯৯৭–৯৮, ১৯৯৮–৯৯, ২০০২–০৩, ২০০৩–০৪, ২০০৫–০৬, ২০০৬–০৭, ২০০৭–০৮, ২০০৮–০৯, ২০১০–১১, ২০১১–১২, ২০১২–১৩, ২০১৭–১৮, ২০১৯–২০

তাসা দে পর্তুগাল
বিজয়ী (১৭): ১৯৫৫–৫৬, ১৯৫৭–৫৮, ১৯৬৭–৬৮, ১৯৭৬–৭৭, ১৯৮৩–৮৪, ১৯৮৭–৮৮, ১৯৯০–৯১, ১৯৯৩–৯৪, ১৯৯৭–৯৮, ১৯৯৯–২০০০, ২০০০–০১, ২০০২–০৩, ২০০৫–০৬, ২০০৮–০৯, ২০০৯–১০, ২০১০–১১, ২০১৯–২০

সুপারতাসা কান্দিদো দে অলিভেইরা
বিজয়ী (২১) – রেকর্ড: ১৯৮১, ১৯৮৩, ১৯৮৪, ১৯৮৬, ১৯৯০, ১৯৯১, ১৯৯৩, ১৯৯৪, ১৯৯৬, ১৯৯৮, ১৯৯৯, ২০০১, ২০০৩, ২০০৪, ২০০৬, ২০০৯, ২০১০, ২০১১, ২০১২, ২০১৩, ২০১৮

কাম্পেওনাতো দে পর্তুগাল
বিজয়ী (৪) – যৌথ রেকর্ড: ১৯২১–২২, ১৯২৪–২৫, ১৯৩১–৩২, ১৯৩৬–৩৭

ইউরোপীয়
ইউরোপিয়ান কাপ / উয়েফা চ্যাম্পিয়নস লিগ
বিজয়ী (২): ১৯৮৬–৮৭, ২০০৩–০৪

উয়েফা কাপ / উয়েফা ইউরোপা লিগ
বিজয়ী (২): ২০০২–০৩, ২০১০–১১

উয়েফা সুপার কাপ
বিজয়ী (১): ১৯৮৭

আন্তর্জাতিক
আন্তঃমহাদেশীয় কাপ
বিজয়ী (২): ১৯৮৭, ২০০৪

তথ্যসূত্র

বহিঃসংযোগ 

   
 উয়েফা.কমে এফসি পোর্তু 

ফুটবল ক্লাব পোর্তু
প্রিমেইরা লিগার ক্লাব
পর্তুগালের ফুটবল ক্লাব
১৮৯৩-এ পর্তুগালে প্রতিষ্ঠিত
১৮৯৩-এ প্রতিষ্ঠিত ফুটবল ক্লাব
জি-১৪-এর ক্লাব
ইসিএ ক্লাব
অনির্বাসিত ফুটবল ক্লাব
উয়েফা চ্যাম্পিয়নস লিগ বিজয়ী ক্লাব
উয়েফা সুপার কাপ বিজয়ী ক্লাব
আন্তর্মহাদেশীয় কাপ (ফুটবল) বিজয়ী ক্লাব
উয়েফা কাপ বিজয়ী ক্লাব
পারি সাঁ-জেরমাঁ

পারি সাঁ-জেরমাঁ ফুটবল ক্লাব (; ) ইউরোপের ফ্রান্সের রাজধানী প্যারিস নগরীতে অবস্থিত একটি পেশাদার ফুটবল ক্লাব। এটি সংক্ষেপে পারি সাঁ-জেরমাঁ, পারি এসজে (Paris SG), পারি (Paris) বা পেএসজে/পিএসজি (PSG) নামেও পরিচিত। এছাড়া বাংলা ভাষায় প্যারিস সেইন্ট জার্মেইন, প্যারিস সেন্ট জার্মেই,  ইত্যাদি বিকল্প বানানের প্রতিবর্ণীকরণগুলিও প্রচলিত। ক্লাবটি ১৯৭০ সালে প্রতিষ্ঠা করা হয়। ঐতিহ্যগতভাবে ক্লাবের খেলোয়াড়েরা লাল-নীল পোশাক পরে থাকে। ১৯৭৪ সাল থেকে ক্লাবটি প্যারিসের ১৬তম আরোঁদিসমঁ বা প্রশাসনিক এলাকাতে প্রায় ৪৮ হাজার আসনক্ষমতাবিশিষ্ট পার্ক দে প্রাঁস মাঠে আয়োজক দল হিসেবে খেলে থাকে। এই ক্লাব দলটি ফরাসি ক্লাব প্রতিযোগিতা ব্যবস্থার সর্বোচ্চ স্তরে খেলে থাকে, যার নাম লিগ ১।

সাম্প্রতিক বছরগুলিতে পারি সাঁ-জেরমাঁ ফ্রান্স ও ইউরপের ফুটবল অঙ্গনে একটি প্রধান শক্তি হিসেবে আবির্ভূত হয়েছে। তারা এ পর্যন্ত ৩৬টি সর্বোচ্চ-স্তরের শিরোপা বিজয় করেছে, যার ফলে তারা ফরাসি ফুটবলের ইতিহাসে সবচেয়ে সফল ক্লাব দল হিসেবে স্বীকৃত। পারি সাঁ-জেরমাঁ একমাত্র ফরাসি ক্লাব যারা কখনো ফ্রান্সের সর্বোচ্চ পেশাদার ক্লাব ফুটবল প্রতিযোগিতা লিগ ১ থেকে নিম্নতর লিগে অবনমিত হয়নি। তারা ১৯৭৪ সাল থেকে এ পর্যন্ত টানা ৪৫টি মৌসুম ধরে ফরাসি ক্লাব ফুটবলের সর্বোচ্চ আসর লিগ আঁ-তে অংশ নিয়েছে। ইউরোপীয় পর্যায়ের প্রধানতম ক্লাব ফুটবল প্রতিযোগিতায় বিজয়ী দুইটি ফরাসি ক্লাবের একটি হল পারি সাঁ-জেরমাঁ। একইসাথে তারা ফ্রান্সের সবচেয়ে জনপ্রিয় ফুটবল ক্লাব।

ঘরোয়া আসরে প্যারিসের এই ক্লাবটি ৭ বার লিগ আঁ শিরোপা জয় করেছে। এক্ষেত্রে তাদের সবচেয়ে শক্তিশালী প্রতিদ্বন্দ্বী হল বন্দর শহর মার্সেই-ভিত্তিক ওলাঁপিক দ্য মার্সেই। এই দুই দলের খেলাগুলি ফ্রান্সে "ল্য ক্লাসিক" নামে পরিচিত। ২০২৫ সালে তারা প্রথমবারের মতো ইউরোপের সবচেয়ে মর্যাদাবাহী আন্তর্জাতিক ক্লাব ফুটবল প্রতিযোগিতা উয়েফা চ্যাম্পিয়নস লিগের শিরোপা জয় করে।

২০১১ সালে অরিক্স কাতার স্পোর্টস ইনভেস্টমেন্টস ক্লাবটির মালিকানা কিনে নেয়। এই মালিকানা বদলের কারণে পারি সাঁ-জেরমাঁ ফ্রান্সের সবচেয়ে ধনী ক্লাব এবং গোটা বিশ্বের সবচেয়ে ধনবান ক্লাবগুলির একটিতে পরিণত হয়। বর্তমানে ক্লাবটির বার্ষিক আয় প্রায় ৪৯ কোটি ইউরো, যা বিশ্বের ৭ম সর্বোচ্চ। ফোর্বস সাময়িকীর মতে এটি বিশ্বের ১১তম সর্বাধিক মূল্যবান ক্লাব, যার মূল্যমান প্রায় ৮৩ কোটি ইউরো।

খেলোয়াড়

বর্তমান দল

ধারে অন্য দলে

চুক্তিবদ্ধ অন্যান্য খেলোয়াড়

টীকা

তথ্যসূত্র

বহিঃসংযোগ 
  Official site
  PSG7570
  POLISH FAN CLUB
   PSG New York City Club 
   London PSG Fan Club

১৯৭০-এ প্রতিষ্ঠিত
জি-১৪-এর ক্লাব
অনির্বাসিত ফুটবল ক্লাব
ফ্রান্সের ফুটবল ক্লাব
লিগ ১-এর ক্লাব
পারি সাঁ-জেরমাঁ
১৯৭০-এ প্রতিষ্ঠিত ফুটবল ক্লাব
১৯৭০-এ ফ্রান্সে প্রতিষ্ঠিত
ওলাঁপিক লিয়োনে

ওলাঁপিক লিয়োনে (), সাধারণত শুধুমাত্র লিওঁ () বা ওএল হিসেবে পরিচিত) হচ্ছে ফ্রান্সের লিওঁর ওভারনিয়ো রন-আলপ ভিত্তিক একটি ফরাসি পেশাদার ফুটবল ক্লাব। এই ক্লাবটি বর্তমানে ফ্রান্সের শীর্ষস্তরের ফুটবল লীগ, লীগ ১-এ খেলে। অনেক সমর্থক এবং ক্রীড়া ইতিহাসবিদদের মতে, এই ক্লাবটি ১৮৯৯ সালে লিয়োনেঅলিম্পিক ইউনিভার্সিটিয়া হিসাবে গঠিত হয়েছিল, তবে ১৯৫০ সালে আনুষ্ঠানিকভাবে একটি ক্লাব হিসাবে প্রতিষ্ঠিত হয়েছিল। এই ক্লাবটির সবচেয়ে সফল সময়কাল ছিল একবিংশ শতাব্দী। এই ক্লাবটি ২০০২ সালে তাদের প্রথম লীগ ১ শিরোপা জয়লাভ করেছিল, অতঃপর তারা টানা ৭ বার লীগ ১ শিরোপা জয়লাভের মাধ্যমে জাতীয় রেকর্ড করেছিল। জিতেছিল। এপর্যন্ত লিয়োনে ৮টি ট্রফি দে চ্যাম্পিয়নস, ৫টি কু দে ফ্রান্স এবং ৩টি লীগ ২ শিরোপা জয়লাভ করেছে।

২০১৯–২০ মৌসুম পর্যন্ত, লিয়োনে সর্বমোট ১২ বার উয়েফা চ্যাম্পিয়নস লীগে অংশ নিয়েছে এবং পূর্ববর্তী তিনটি মৌসুমের কোয়ার্টার-ফাইনাল পর্যন্ত খেলার ২০০৯–১০ মৌসুমে, ক্লাবটি তাদের ইতিহাসে প্রথমবারের মতো সেমি-ফাইনাল পর্যন্ত পৌঁছেছিল। ওলাঁপিক লিয়োনে তার সকল হোম ম্যাচ লিওঁ শহরের দেসিনে-শাপিউয়ে অবস্থিত গ্রুপামা স্টেডিয়ামে খেলে থাকে, এই স্টেডিয়ামের ধারণক্ষমতা হচ্ছে ৫৯,১৮৬ জন। এই ক্লাবটি তাদের সকল হোম ম্যাচে সাদা, লাল, নীল রঙ সমন্বিত পোশাক পরিধান করে। ওলাঁপিক লিয়োনে ইউরোপীয় ফুটবল ক্লাবগুলোর শীর্ষস্থানীয় সংগঠন জি১৪-এর এক সদস্য এবং জি১৪-এর উত্তরসূরি ইউরোপীয়ান ক্লাব অ্যাসোসিয়েশনের প্রতিষ্ঠাকালীন সদস্য।

তথ্যসূত্র

বহিঃসংযোগ 

   
 ইএসপিএনসকারনেট: ওলাঁপিক লিয়োনে 

 
১৮৯৯-এ প্রতিষ্ঠিত
ফ্রান্সের ফুটবল ক্লাব
লিগ ১-এর ক্লাব
জি-১৪-এর ক্লাব
ইসিএ ক্লাব
১৮৯৯-এ প্রতিষ্ঠিত ফুটবল ক্লাব
১৮৯৯-এ ফ্রান্সে প্রতিষ্ঠিত
২০২২-এর অধিগ্রহণ ও একত্রীকরণ
পিএসভি এইন্থোভেন

ফিলিপস স্পোর্ট ভেরেনিখিং (, ; সাধারণত আন্তর্জাতিকভাবে পিএসভি এইন্থোভেন অথবা শুধুমাত্র পিএসভি নামে পরিচিত) হচ্ছে এইন্থোভেন ভিত্তিক একটি ওলন্দাজ পেশাদার ফুটবল ক্লাব। এই ক্লাবটি বর্তমানে নেদারল্যান্ডসের শীর্ষ স্তরের ফুটবল লীগ এরেডিভিজিতে খেলে। এই ক্লাবটি ১৯১৩ সালের ৩১শে আগস্ট তারিখে প্রতিষ্ঠিত হয়েছে। পিএসভি তাদের সকল হোম ম্যাচ এইন্থোভেনের ফিলিপস স্টাডিওনয় খেলে থাকে; যার ধারণক্ষমতা হচ্ছে ৩৫,০০০। বর্তমানে এই ক্লাবের ম্যানেজারের দায়িত্ব পালন করছেন রজা শ্মিত এবং সভাপতির দায়িত্ব পালন করছেন ইয়ান আলবার্স। ওলন্দাজ মধ্যমাঠের খেলোয়াড় ইব্রাহীম আফেলায় এই ক্লাবের অধিনায়কের দায়িত্ব পালন করছেন।

পিএসভি নেদারল্যান্ডের অন্যতম সেরা তিনটি ক্লাবের মধ্যে একটি, যারা প্রতিষ্ঠার পর থেকেই সাফল্য অর্জন করেতে শুরু করেছিল। ঘরোয়া ফুটবলে, পিএসভি এপর্যন্ত ৪৪টি শিরোপা জয়লাভ করেছে; যার মধ্যে ২৪টি এরেডিভিজি শিরোপা, ৯টি কেএনভিবি কাপ শিরোপা এবং ১১টি ইয়োহান ক্রুইফ শিল্ড শিরোপা রয়েছে। ইউরোপীয় এবং আন্তর্জাতিক প্রতিযোগিতায়, আয়াক্স এপর্যন্ত ২টি শিরোপা জয়লাভ করেছে; যার মধ্যে ১টি ইউরোপীয় কাপ শিরোপা, ১টি উয়েফা কাপ শিরোপা রয়েছে।

অর্জন

ঘরোয়া
এরেডিভিজি: ২৪
 চ্যাম্পিয়ন: ১৯২৮–২৯, ১৯৩৪–৩৫, ১৯৫০–৫১, ১৯৬২–৬৩, ১৯৭৪–৭৫, ১৯৭৫–৭৬, ১৯৭৭–৭৮, ১৯৮৫–৮৬, ১৯৮৬–৮৭, ১৯৮৭–৮৮, ১৯৮৮–৮৯, ১৯৯০–৯১, ১৯৯১–৯২, ১৯৯৬–৯৭, ১৯৯৯–০০, ২০০০–০১, ২০০২–০৩, ২০০৪–০৫, ২০০৫–০৬, ২০০৬–০৭, ২০০৭–০৮, ২০১৪–১৫, ২০১৫–১৬, ২০১৭–১৮
কেএনভিবি কাপ: ৯
 চ্যাম্পিয়ন: ১৯৪৯–৫০, ১৯৭৩–৭৪, ১৯৭৫–৭৬, ১৯৮৭–৮৮, ১৯৮৮–৮৯, ১৯৮৯–৯০, ১৯৯৫–৯৬, ২০০৪–০৫, ২০১১–১২
ইয়োহান ক্রুইফ শিল্ড: ১১
 চ্যাম্পিয়ন: ১৯৯২, ১৯৯৬, ১৯৯৭, ১৯৯৮, ২০০০, ২০০১, ২০০৩, ২০০৮, ২০১২, ২০১৫, ২০১৬

আন্তর্জাতিক
ইউরোপীয় কাপ: ১
 চ্যাম্পিয়ন: ১৯৮৭–৮৮
উয়েফা কাপ: ১
 চ্যাম্পিয়ন: ১৯৭৭–৭৮

তথ্যসূত্র

বহিঃসংযোগ

 সমর্থকদের প্রাতিষ্ঠানিক ওয়েবসাইট  

পিএসভি এইন্থোভেন
১৯১৩-এ নেদারল্যান্ডসে প্রতিষ্ঠিত
১৯১৩-এ প্রতিষ্ঠিত ফুটবল ক্লাব
নেদারল্যান্ডসের ফুটবল ক্লাব
জি-১৪-এর ক্লাব
উয়েফা কাপ বিজয়ী ক্লাব
উয়েফা চ্যাম্পিয়নস লিগ বিজয়ী ক্লাব
বায়ার ০৪ লেভারকুজেন

বায়ার ০৪ লেভারকুজেন ফুসবল জিএমবিএইচ (সাধারণত বায়ার ০৪ লেভারকুজেন, বায়ার লেভারকুজেন  অথবা শুধুমাত্র বায়ার নামে পরিচিত) হচ্ছে লেভারকুজেন ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লিগ বুন্দেসলিগায় খেলে। এই ক্লাবটি ১৯০৪ সালের ১লা জুলাই তারিখে প্রতিষ্ঠিত হয়েছে। বায়ার ০৪ লেভারকুজেন তাদের সকল হোম ম্যাচ লেভারকুজেনের বেএরিনায় খেলে থাকে; যার ধারণক্ষমতা হচ্ছে ৩০,৮১০। বর্তমানে এই ক্লাবের ম্যানেজারের দায়িত্ব পালন করছেন শাবি আলোনসো এবং সভাপতির দায়িত্ব পালন করছেন ফের্নান্দো কারো। ফিনীয় গোলরক্ষক লুকাস রাদেকি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, বায়ার ০৪ লেভারকুজেন এপর্যন্ত ২টি শিরোপা জয়লাভ করেছে; যার মধ্যে ১টি ২. বুন্দেসলিগা এবং ১টি ডিএফবি-পোকাল শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ১৯৮৭–৮৮ উয়েফা কাপ।

অর্জন

ঘরোয়া
বুন্দেসলিগা:
চ্যাম্পিয়ন: ২০২৩–২৪
রানার-আপ: ১৯৯৬–৯৭, ১৯৯৮–৯৯, ১৯৯৯–২০০০, ২০০১–০২, ২০১০–১১
২. বুন্দেসলিগা উত্তর:
চ্যাম্পিয়ন: ১৯৭৮–৭৯
ডিএফবি-পোকাল
চ্যাম্পিয়ন: ১৯৯২–৯৩
রানার-আপ: ২০০১–০২, ২০০৮–০৯
ডিএফবি-সুপারকাপ:
রানার-আপ: ১৯৯৩

ইউরোপীয়
উয়েফা কাপ:
চ্যাম্পিয়ন: ১৯৮৭–৮৮
উয়েফা চ্যাম্পিয়নস লিগ:
রানার-আপ: ২০০১–০২

আরো দেখুন
কেএফসি উরডিঙ্গেন ০৫
ধনী ফুটবল ক্লাব

তথ্যসূত্র

বহিঃসংযোগ

  

বায়ার ০৪ লেভারকুজেন
বুন্দেসলিগার ক্লাব
জার্মানির ফুটবল ক্লাব
১৯০৪-এ জার্মানিতে প্রতিষ্ঠিত
১৯০৪-এ প্রতিষ্ঠিত ফুটবল ক্লাব
জি-১৪-এর ক্লাব
উয়েফা কাপ বিজয়ী ক্লাব
২. বুন্দেসলিগার ক্লাব
ফিফা বর্ষসেরা খেলোয়াড়

ফিফা বিশ্বসেরা ফুটবলার () ঘরোয়া এবং আন্তর্জাতিক অঙ্গনে ফুটবলে দক্ষতা ও ক্রীড়ানৈপুণ্যতা প্রদর্শনের উপর ভিত্তি করে দেয়া একটি বাৎসরিক পুরস্কার। বিভিন্ন দেশের জাতীয় দলের কোচ এবং অধিনায়কের ভোটের ভিত্তিতে প্রতিবছর একজন পুরুষ এবং একজন মহিলা খেলোয়াড়কে এ পুরস্কারের জন্য মনোনীত করা হয়। একজন কোচের ৩টি ভোট থাকে যেগুলোর পয়েন্ট যথাক্রমে ৫, ৩ এবং ১। সর্বোচ্চ ভোটপ্রাপ্ত খেলোয়াড় পুরস্কারের জন্য মনোনীত হন।

পুরুষ বিভাগে পুরস্কারটি চালু হয় ১৯৯১ সালে। এ পর্যন্ত দেয়া ১৭টি পুরস্কারের মধ্যে ৮টি জিতে নিয়ে ব্রাজিলীয় খেলোয়াড়গণ সুস্পষ্ট আধিপত্য বজায় রেখেছেন। মহিলা বিভাগে পুরস্কার চালু হয় ২০০১ সালে।

বিজয়ী খেলোয়াড়দের তালিকা

খেলোয়াড় অনুযায়ী

দেশ অনুযায়ী

ক্লাব অনুযায়ী

বিজয়ী মহিলাদের তালিকা

খেলোয়াড় অনুযায়ী

দেশ অনুযায়ী

ক্লাব অনুযায়ী

রেকর্ড 
সর্বোচ্চ বার বিজয়ী(প্রত্যেকে তিনবার করে)
 রোনালদো
 জিনেদিন জিদান 
 ব্রিজিত প্রিঞ্জ(মহিলা)

জিতেছেন।
পরপর দু'বার বিজয়ী
 রোনালদো
 রোনালদিনহো
 মার্তা (মহিলা)
 মিয়া হ্যাম(মহিলা)
 ব্রিজিত প্রিঞ্জ (মহিলা)

 সবচেয়ে কম বয়সে বিজয়ী
 রোনালদো - ২০ বছর 
 মার্তা (মহিলা)- ২০ বছর, তবে রোনালদোর চাইতে ৭ মাস বেশি বয়স ছিল

 সবচেয়ে বেশি বয়সে বিজয়ী
 ফ্যাবিও ক্যানাভারো - ৩৩ বছর
 মিয়া হ্যাম(মহিলা)- ৩০ বছর

বহিঃসংযোগ

ফুটবল শিরোপা ও পুরস্কার
মহিলাদের ফুটবল ট্রফি ও পুরস্কার
ফিফা বর্ষসেরা খেলোয়াড় বিজয়ী
১৯৯১-এ প্রবর্তিত পুরস্কার
২০০১-এ প্রবর্তিত পুরস্কার
২০০৯-এ বিলুপ্ত পুরস্কার
ফিফা পুরস্কার
স্টেথোস্কোপ

স্টেথোস্কোপ () হলো মানুষ অথবা প্রাণী দেহের হৃৎস্পন্দন কিংবা অন্যান্য অভ্যন্তরীণ শব্দ শোনার জন্য একটি ডাক্তারি যন্ত্র। এটি প্রধানত হৃৎস্পন্দন এবং নিঃশ্বাস-প্রশ্বাস এর শব্দ শুনতে ব্যবহার করা হয়। তবে এটি অন্ত্র, ধমনী এবং শিরাতে রক্ত বয়ে চলার শব্দ শোনার জন্যেও ব্যবহার করা হয়।

প্রতীকি 

স্টেথোস্কোপ কে ডাক্তারি পেশার প্রতীকি হিসাবেও দেখা হয়।

স্টেথোস্কোপের ইতিহাস 

১৮৫১ সালে, আইরিশ চিকিৎসক আর্থার লেয়ার্ড একটি বাইনোরাল স্টেথোস্কোপ আবিষ্কার করেছিলেন এবং ১৮৫২ সালে জর্জ ফিলিপ ক্যামম্যান বাণিজ্যিক উৎপাদনের জন্য স্টেথোস্কোপ যন্ত্রের (যা উভয় কানে ব্যবহার করেছিলেন) নকশা তৈরি করেছিলেন।  ক্যামম্যান অ্যাসক্লুটেশন দ্বারা নির্ণয়ের উপর একটি বড় গ্রন্থও রচনা করেছিলেন, যা পরিশোধিত বাইনারাল স্টেথোস্কোপ সম্ভব করেছিল। ১৮৭৩ এর মধ্যে, একটি ডিফারেনশিয়াল স্টেথোস্কোপের বর্ণনা ছিল যা সামান্য স্টেরিও প্রভাব তৈরি করতে কিছুটা পৃথক অবস্থানের সাথে সংযোগ স্থাপন করতে পারে, যদিও এটি ক্লিনিকাল অনুশীলনে কোনও আদর্শ সরঞ্জাম হয়ে ওঠেনি।

তথ্যসূত্র 

শব্দ প্রযুক্তি
চিকিৎসা পরীক্ষণ সরঞ্জাম
ফরাসি উদ্ভাবন
চিকিৎসা যন্ত্রপাতি
স্বাস্থ্য পরীক্ষা
রা'না লিয়াকত আলি খান

বেগম রানা লিয়াকত আলি খান (, গুল-ই-রানা নামে পরিচিত; ১৩ ফেব্রুয়ারি ১৯০৫ – ১৩ জুন ১৯৯০) পাকিস্তানের বিশিষ্ট মুসলিম নারী নেত্রী। তিনি পাকিস্তানের প্রথম প্রধানমন্ত্রী লিয়াকত আলি খানের দ্বিতীয় স্ত্রী ছিলেন। বেগম রানা ১৯০৫ সালে আগ্রা ও উধ যুক্ত প্রদেশে জন্ম গ্রহণ করেন। তার দাদা একজন হিন্দু ছিলেন, যিনি পরে খ্রিস্টান ধর্মে ধর্মান্তরিত হন। তিনি লক্ষ্মৌ বিশ্ববিদ্যালয়ে পড়ালেখা করেন এবং ১৯২৯ সালে অর্থনীতিতে প্রথম বিভাগে মাস্টার্স ডিগ্রি লাভ করেন।

বেগম রানা গোখলে মেমোরিয়াল স্কুলে শিক্ষকতা শুরু করেন। পরবর্তীতে তিনি দিল্লির ইন্দোপ্রস্থ কলেজে অর্থনীতির অধ্যাপিকা হিসেবে নিয়োগ পান। ১৯৩৩ সালের এপ্রিলে নবাবজাদা লিয়াকত আলি খানের সাথে তার বিয়ে হয়। এরপর থেকে তিনি নিজেকে মুসলিম নারীদের সংগঠিত করতে কাজ শুরু করেন। পাকিস্তান আন্দোলনে নিখিল ভারত মুসলিম লীগের নেত্রী হিসেবে গুরুত্বপূর্ণ ভূমিকা পালন করেন। তার স্বামী লিয়াকত আলি খানের হত্যার পর তিনি পাকিস্তানে নারীদের সামাজিক ও অর্থনৈতিক উন্নয়নের জন্য কাজ করে যান। ১৯৯০ সালে তিনি মৃত্যু বরণ করেন।

১৯৪৮ সালে তিনি নারীদের সামরিক শিক্ষার গুরুত্ব অনুধাবন করে পাকিস্তান উইমেন্স ন্যাশনাল গার্ড ও পাকিস্তান উইমেন নাভাল রিসার্ভ প্রতিষ্ঠা করেন। তাকে একজন বিগ্রেডিয়ারের সমমর্যাদায় উভয় প্রতিষ্ঠানের প্রধান নিয়ন্ত্রক হিসেবে নিয়োগ দেওয়া হয়। ১৯৪৯ সালে তিনি পাকিস্তান উইমেন্স এসোসিয়েশন প্রতিষ্ঠা করেন। তিনি এর প্রথম সভাপতি ছিলেন। 
বেগম রানা নেদারল্যান্ড (১৯৫০)ও ইতালিতে (১৯৬০) পাকিস্তানের রাষ্ট্রদূতের দায়িত্ব পালন করেন। তিনি পাকিস্তানের প্রথম মুসলমান নারী গভর্নর ছিলেন (সিন্ধু প্রদেশ-১৯৭০)। তিনিই প্রথম মুসলিম মহিলা যিনি জাতিসংঘের মানবাধিকার পদক লাভ করেন। জাতিসংঘের তিনি প্রথম মুসলিম নারী কূটনৈতিক।

তথ্যসূত্র 

নিখিল ভারত মুসলিম লীগের নেতা
পাকিস্তানি নারীবাদী
পাকিস্তানের রাষ্ট্রদূত
১৯০৫-এ জন্ম
১৯৯০-এ মৃত্যু
পাকিস্তান আন্দোলনের নেতা
নিখিল ভারত মুসলিম লীগের সদস্য
করাচির রাজনীতিবিদ
লখনউ বিশ্ববিদ্যালয়ের প্রাক্তন শিক্ষার্থী
খ্রিস্টধর্ম থেকে ইসলামে ধর্মান্তরিত
মুহাজির ব্যক্তি
পাকিস্তানে ভারতীয় অভিবাসী
পাকিস্তানের প্রধানমন্ত্রীর দাম্পত্য সঙ্গী
নিশান-ই-ইমতিয়াজ প্রাপক
ফ্যাবিও ক্যানাভারো

ফ্যাবিও ক্যানাভারো (Fabio Cannavaro) একজন ইতালীয় ফুটবলার। তিনি ২০০৬ ফিফা বিশ্বকাপ বিজয়ী ইতালি দলের অধিনায়ক ছিলেন।

ইউরোপীয় বর্ষসেরা ফুটবলার
ইতালীয় ফুটবলার
ইতালির আন্তর্জাতিক ফুটবলার
১৯৭৩-এ জন্ম
ফিফা বিশ্বকাপ বিজয়ী অধিনায়ক
রিয়াল মাদ্রিদ ফুটবল ক্লাবের খেলোয়াড়
লা লিগার খেলোয়াড়
ইন্টার মিলানের খেলোয়াড়
ইয়ুভেন্তুস ফুটবল ক্লাবের খেলোয়াড়
পারমা কালচো ১৯১৩-এর খেলোয়াড়
সোচেতা স্পোর্তিভা কালচো নাপোলির খেলোয়াড়
সেরিয়ে আ-এর খেলোয়াড়
বালোঁ দর বিজয়ী
ইউএই প্রো লিগের খেলোয়াড়
সংযুক্ত আরব আমিরাতে প্রবাসী ফুটবলার
জীবিত ব্যক্তি
ফুটবল সেন্ট্রাল ডিফেন্ডার
১৯৯৬ গ্রীষ্মকালীন অলিম্পিকের ফুটবলার
১৯৯৮ ফিফা বিশ্বকাপের খেলোয়াড়
উয়েফা ইউরো ২০০০ খেলোয়াড়
২০০২ ফিফা বিশ্বকাপের খেলোয়াড়
উয়েফা ইউরো ২০০৪ খেলোয়াড়
২০০৬ ফিফা বিশ্বকাপের খেলোয়াড়
২০০৯ ফিফা কনফেডারেশন্স কাপের খেলোয়াড়
২০১০ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
স্পেনে প্রবাসী ফুটবলার
উয়েফা ইউরোপা লিগ বিজয়ী খেলোয়াড়
শাবাব আল আহলি ক্লাবের খেলোয়াড়
ইতালির অনূর্ধ্ব-২১ আন্তর্জাতিক ফুটবলার
সেরিয়ে আ-এর ম্যানেজার
ফিফা বর্ষসেরা খেলোয়াড় বিজয়ী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স

ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স () বা আইট্রিপলই () ইলেকট্রনিক প্রকৌশলী এবং তড়িৎ ও বৈদ্যুতিন প্রকৌশলীদের আন্তর্জাতিক সংগঠন। আইট্রিপলই-র কর্পোরেট দপ্তর মার্কিন যুক্তরাষ্ট্রের নিউ ইয়র্কে, আর এর পরিচালনা কেন্দ্র নিউ জার্সিতে অবস্থিত।

১৮৮৪ সালে প্রতিষ্ঠিত আমেরিকান ইনস্টিটিউট অব ইলেকট্রিক্যাল ইঞ্জিনিয়ার্স (এআইডবলই) এবং ১৯১২ সালে প্রতিষ্ঠিত ইনস্টিটিউট অব রেডিও ইঞ্জিনিয়ার্সের (আইআরই) একত্রীকরণের ফলে ১৯৬৩ সালের ১ জানুয়ারি এই প্রতিষ্ঠানের জন্ম হয়। এর সদর দপ্তর নিউ ইয়র্কে।

টীকা

তথ্যসূত্র

বহিঃসংযোগ 

 IEEE 125th Anniversary Website
 IEEE Global Website
 IEEE One Voice video
 IEEE Graduates of the Last Decade (GOLD)
 IEEE Organization
 IEEE Egypt Section
 IEEE Cairo University Student Branch
 IEEE South Africa Section
 IEEE Standard Association
 IEEE Student
 IEEE-USA Entrepreneurs Village, established to support those people who create entrepreneurial businesses based on technology.
 IEEE Global History Network, a wiki-based site containing a wealth of information about the history of IEEE, its members, their professions, and their technologies.
 IEEE Xplore — over a million online documents
 www.tryengineering.org - resource for students age 8-18, and their parents, teachers, and guidance counselors.
 IEEE.tv  — an award-winning Internet-based television network.

 
১৯৬৩-এ প্রতিষ্ঠিত
মান নির্ধারক সংস্থা
আন্তর্জাতিক বেসরকারী সংস্থা
নিউইয়র্ক সিটি ভিত্তিক সংগঠন
তড়িৎচুম্বকীয় আবেশ

তড়িৎচুম্বকীয় আবেশ এমন একটি প্রক্রিয়া যার ফলে চৌম্বকীয় প্রভাবে একটি পরিবাহীর মধ্যে বিভবের সৃষ্টি হয়। এই প্রক্রিয়া তখনই সংঘটিত হয় যখন একটি পরিবর্তনশীল চৌম্বকক্ষেত্রের মধ্যে কোন পরিবাহীকে রাখা হয় অথবা কোন স্থির চৌম্বকক্ষেত্রের মধ্যে কোন গতিশীল পরিবাহীকে রাখা হয়। তখন ঐ চৌম্বকক্ষেত্রের চৌম্বকীয় বলরেখা পরিবাহীকে আঘাত করে। মূলত চৌম্বকক্ষেত্রের চৌম্বকীয় বলরেখা এবং পরিবাহীর মধ্যেকার আপেক্ষিক গতিই তড়িৎ চৌম্বকীয় আবেশ সৃষ্টি করে। সুতরাং একটি গতিশীল চুম্বক বা তরিৎবাহী বর্তনীর সাহায্যে 
অথবা একটি স্থির তড়িৎবাহী বর্তনীর তড়িৎ প্রবাহের পরিমাণ কম বেশি করে অন্য একটি সংবদ্ধ বর্তনীতে ক্ষনস্থায়ী তড়িচ্চালক বল ও তড়িৎ প্রবাহ উৎপন্ন হওয়ার পদ্ধতিকে তাড়িত চুম্বক আবেশ বলে।

ইতিহাস 
মাইকেল ফ্যারাডে সর্বপ্রথম তড়িৎ-চুম্বকীয় আবেশ আবিষ্কার করেন, যা ১৮৩১ সালে প্রকাশিত হয়। ১৮৩২ সালে জোসেফ হেনরি পৃথকভাবে এটি আবিষ্কার করেন।

তথ্যসূত্র 

তড়িৎ প্রকৌশল
তড়িৎচুম্বকত্ব
তড়িৎগতিবিজ্ঞান
ভৌত ঘটনা
মাইকেল ফ্যারাডে
ম্যাক্সওয়েলের সমীকরণসমূহ
টেখনিশে উনিভের্সিটেট ডার্মষ্টাট

টেখনিশে উনিভের্সিটেট ডার্মষ্টাট () বা ডার্মষ্টাট প্রযুক্তি বিশ্ববিদ্যালয় জার্মানির ডার্মষ্টাটে অবস্থিত একটি প্রযুক্তি বিশ্ববিদ্যালয়। জার্মানির এই বিশ্ববিদ্যালয় এবং মার্কিন যুক্তরাষ্ট্রের কর্নেল বিশ্ববিদ্যালয় ইতিহাসে সর্বপ্রথম তড়িৎ ও ইলেকট্রনিক প্রকৌশল বিষয়ের পাঠ্যসূচী প্রণয়ন করেছিল।

বহিঃসংযোগ 

 English Website of the Darmstadt University of Technology 
 Interactive List of European Partner Universities of TU Darmstadt
 International Master Program Information & Communication Engineering
 Bulgarian Student Organization "Syedinenie"
 Technische Universität Darmstadt in moveonnet

জার্মানির বিশ্ববিদ্যালয়
১৮৭৭-এ প্রতিষ্ঠিত শিক্ষাপ্রতিষ্ঠান
কম্পিউটিং

পরিগণনামূলক কর্মকাণ্ড বা ইংরেজি পরিভাষায় কম্পিউটিং (Computing) বলতে এমন সব বিশেষ লক্ষ্যবিশিষ্ট কর্মকাণ্ডকে বোঝায় যেগুলি সম্পাদনের জন্য পরিগণনাকারী যন্ত্রপাতি ব্যবহার করা আবশ্যক, কিংবা যেগুলি পরিগণনাকারী যন্ত্রপাতি ব্যবহার করে সুবিধা পেতে, অথবা যেগুলিতে পরিগণনাকারী যন্ত্রপাতি সৃষ্টি করা হয়। পরিগণনামূলক কর্মকাণ্ড ক্ষেত্রটির মধ্যে পদ্ধতি বা অ্যালোগোরিদমীয় প্রক্রিয়ার অধ্যয়ন ও পরীক্ষণ এবং পরিগণক যন্ত্রাংশসামগ্রী (হার্ডওয়্যার) ও নির্দেশনাসামগ্রীর (সফটওয়্যার) নির্মাণ অন্তর্ভুক্ত। এই ক্ষেত্রটির বৈজ্ঞানিক, গাণিতিক, প্রকৌশলগত, প্রযুক্তিগত ও সামাজিক দিক রয়েছে। পরিগণক যন্ত্রচালনা-সংশ্লিষ্ট প্রধান কয়েকটি উচ্চশিক্ষায়তনিক জ্ঞানের শাখা হল কম্পিউটার প্রকৌশল, কম্পিউটার বিজ্ঞান, কম্পিউটার নিরাপত্তা, উপাত্ত বিজ্ঞান, তথ্য ব্যবস্থাসমূহ, তথ্য প্রযুক্তি এবং সফটওয়্যার প্রকৌশল।

তথ্যসূত্র
পরিবেশ প্রযুক্তি

পরিবেশ প্রযুক্তি, সবুজ প্রযুক্তি বা পরিচ্ছন্ন প্রযুক্তি (ইংরেজি: Environmental technology, ক্লিন টেক নামে পরিচিত) বলতে পরিবেশের সাথে মানুষের নেতিবাচক সংশ্লিষ্টতার ক্ষতি কাটিয়ে উঠার মাধ্যমে প্রাকৃতিক পরিবেশ এবং সম্পদ সংরক্ষণের জন্য পরিবেশ বিজ্ঞানের প্রয়োগকে বোঝায়। টেকসই উন্নয়ন হল পরিবেশ প্রযুক্তির প্রাণকেন্দ্র। পরিবেশের বিভিন্ন সমস্যার সমাধানকল্পে যখন টেকসই উন্নয়নের ধারণা প্রয়োগ করা হয় তখ তাকে অবশ্যই সামাজিকভাবে গ্রহণযোগ, অর্থনৈতিকভাবে সমর্থ এবং পরিবেশগতভাবে শক্তিশালী হতে হয়।

পরিবেশ
টেকসই প্রযুক্তি
পরিবেশমূলক প্রযুক্তি
উপাদান বিজ্ঞান

উপাদান বিজ্ঞান () বা উপাদান প্রকৌশল (Materials engineering) একটি আন্তঃশাস্ত্রীয় ক্ষেত্র যাতে বিভিন্ন উপকরণ, সামগ্রী বা উপাদানের ধর্ম এবং বিজ্ঞান ও প্রকৌশলের বিভিন্ন ক্ষেত্রে তাদের ব্যবহার নিয়ে আলোচনা করা হয়। এই বিজ্ঞান উপাদানের গঠন এবং তাদের ধর্মের মধ্যে সম্পর্ক অনুসন্ধান করে থাকে। ফলিত পদার্থবিজ্ঞান এবং রসায়নের মত বিশুদ্ধ জ্ঞানের প্রয়োগের পাশাপাশি এই ক্ষেত্রে রাসায়নিক, যন্ত্র, পুর এবং তড়িৎ প্রকৌশলের বিভিন্ন তত্ত্বের প্রয়োগও পরিলক্ষিত হয়। ন্যানোবিজ্ঞান এবং ন্যানোপ্রযুক্তির বিকাশের কারণে বিভিন্ন বিশ্ববিদ্যালয়ে উপাদান বিজ্ঞান গুরুত্বের সাথে পড়ানো হচ্ছে।

ইতিহাস

তথ্যসূত্র 

 
ভবন প্রকৌশল
ঘনীভূত পদার্থের পদার্থবিজ্ঞান
স্বাগতালক্ষ্মী দাশগুপ্ত

স্বাগতালক্ষ্মী দাশগুপ্ত বর্তমান রবীন্দ্রসঙ্গীত শিল্পীদের মধ্যে এক উজ্জ্বল নাম। পিতা পবিত্র দাশগুপ্ত। রবীন্দ্রসংগীতশিল্পী মায়া সেনের শিষ্যা। 
স্বাগতালক্ষ্মী দাশগুপ্তের জন্ম কলকাতায়। তাঁর পিতা পবিত্র দাশগুপ্ত ছিলেন মারিস মিউজিক কলেজের লেকচারার এবং মা সুব্রতা দাশগুপ্ত ছিলেন বিশিষ্ট রবীন্দ্রসংগীত শিল্পী দেবব্রত বিশ্বাসের ছাত্রী। স্বাগতালক্ষ্মীর পরিবারে শাস্ত্রীয় সংগীতের চর্চা ছিল। রবীন্দ্রভারতী বিশ্ববিদ্যালয় থেকে তিনি সংগীতে এমএ ডিগ্রি অর্জন করেন। পরবর্তীকালে বিশিষ্ট রবীন্দ্রসংগীত শিল্পী মায়া সেনের কাছে গান শিখেছিলেন তিনি। রবীন্দ্রভারতী বিশ্ববিদ্যালয়ে বেশ কয়েক বছর লেকচারারের দায়িত্ব পালন করেন স্বাগতালক্ষ্মী।

তথ্যসূত্র

বহিঃসংযোগ 
 স্বাগতালক্ষ্মীর ওয়েবসাইট

রবীন্দ্রসঙ্গীত শিল্পী
ভারতীয় সঙ্গীতশিল্পী
বাঙালি সঙ্গীতশিল্পী
বাংলা সঙ্গীত
কলকাতার সংস্কৃতি
বাঙালি হিন্দু
রবীন্দ্রভারতী বিশ্ববিদ্যালয়ের প্রাক্তন শিক্ষার্থী
পশ্চিমবঙ্গের সঙ্গীতশিল্পী
নৌযান

পানি/জলে চলার উপযোগী যানবাহনকে নৌযান বলা হয়। জাহাজ, নৌকা, উভরচরযান এবং ডুবোজাহাজ এর অন্তর্গত।  (ইংরেজি watercraft) যাত্রী ও মালামাল ধারণক্ষমতা, ব্যবহৃত প্রযুক্তি ইত্যাদির উপর নির্ভর করে নৌযানের শ্রেনীবিভাগ করা হয়। শব্দগতভাবে নৌযান অর্থ এমন কোন বস্তু যার পরিচালনযোগ্যতা রয়েছে। অর্থাৎ, পাল, দাঁড় বা ইঞ্জিন আছে। শুধুমাত্র পানিতে ভাসমান কোন বস্তু নৌযানের মধ্যে পরে না যেমনে, ভাসমান গাছের গুঁড়ি।

পরিবহন

scn:Barca
নৌযান
নৌপরিবহন
নৌ স্থাপত্য
ট্রলার

ট্রলার () মাছ ধরার কাজে ব্যবহৃত এক ধরনের নৌযান। ট্রল (trawl) নামের এক বিশেষ ধরনের মাছ ধরার জাল টেনে নিয়ে যাওয়ার জন্য ব্যবহার করা হয় বলে নৌযানটির এমন নামকরণ করা হয়েছে। মাছ ধরা ছাড়াও যাত্রী পরিবহন ও মালামাল পরিবহনেও ট্রলার ব্যবহার করা হয়। ট্রলারগুলো মূলত ডিজেল-ইঞ্জিন সংবলিত মাঝারি থেকে বড় আকারের নৌকা। ইঞ্জিনের সাহায্যে চলে বলে ট্রলারে পাল থাকে না। চলাচলের দিক নিয়ন্ত্রণের জন্য হাল থাকে। আধুনিক ট্রলার আকারে ৩০০০ টন পর্যন্তও হতে পারে এবং এতে অনেক সময় ধৃত মাছের জন্য হিমাগারের সুবিধা থাকে।

ইতিহাস 
মধ্যযুগে ইংল্যান্ডের ব্রিক্সহাম ছিল বৃহত্তম মৎস্যবন্দর। এই ব্রিক্সহামেই ১৯শ শতকে ট্রলারের উদ্ভাবন হয়। সেই সময়ের ট্রলার ছিল কাঠের তৈরি পালতোলা নৌকাবিশেষ। উদ্ভাবনের কিছুদিনের মধ্যেই মাছধরার নৌকা হিসেবে ট্রলার ছড়িয়ে পরে গোটা বিশ্বে।

প্রথম ও দ্বিতীয় বিশ্বযুদ্ধের সময় সাগর থেকে মাইন সরিয়ে নিতে অনেক ট্রলার ব্যবহার করা হয়েছিল। শত্রুপক্ষের বোমারু বিমান ও জাহাজের আক্রমণ থেকে জেলে নৌকার বহর রক্ষা করতেও কিছু ট্রলারে অস্ত্রশস্ত্র সংযোজন করে ব্যবহার করা হয়েছিল। স্নায়ুযুদ্ধের সময় আধুনিক যন্ত্রপাতি সজ্জিত বেশ কিছু ট্রলার ব্যবহার করা হয়েছিল গুপ্তচর জাহাজ হিসেবে ।

বাংলাদেশের ট্রলার 

বাংলাদেশের দক্ষিণে উপকূলীয় অঞ্চলে মাছধরার নৌকা হিসেবে ব্যবহৃত হয় একধরনের ট্রলার । আধুনিক ট্রলারের সাথে এসব মাছধরা নৌকার মিল সামান্যই, তাই এদেরকে দেশী ট্রলার বলা যেতে পারে । দেশী ট্রলার গুলো মূলত কাঠের তৈরি মাঝারি থেকে বৃহদাকার নৌকা । ডিজেল ইঞ্জিনের সাহায্যে চলাচল করে, তাই পাল থাকে না তবে দাঁড় থাকে । চলাচলের দিক নিয়ন্ত্রণের জন্য হাল থাকে । ট্রলার মূলত জেলে নৌকা হলেও যাত্রী ও মালামাল বহনেও এসব নৌকা ব্যবহার করা হয় ।

নৌযান
নৌপরিভাষা
ইরানীয় ভাষাসমূহ

ইরানীয় ভাষাসমূহ () ইন্দো-ইউরোপীয় ভাষাপরিবারের একটি শাখা। আবেস্তান ভাষা ও পশ্‌তু ভাষা এই শাখার প্রাচীনতম দুইটি ভাষা।

বর্তমানে প্রায় ১৫ থেকে ২০ কোটি লোক কোন একটি ইরানীয় ভাষায় কথা বলেন।  এসআইএল-এর করা ২০০৫ সালের প্রাক্কলন অনুযায়ী ৮৭ রকমের ইরানীয় ভাষা আছে। এদের মধ্যে সবচেয়ে বেশি প্রচলিত ভাষাটি হল ফার্সি ভাষা; এতে প্রায় ৭ কোটি লোক কথা বলেন। এছাড়াও পশ্‌তু ভাষাতে ৪ কোটি, কুর্দি ভাষাতে আড়াই কোটি, এবং বেলুচি ভাষাতে ৭০ লক্ষ লোক কথা বলেন।;এছাড়াও, তিন থেকে চার মিলিয়ন লোক আচোমে ভাষা কথা বলে।

তথ্যসূত্র

গ্রন্থপঞ্জি 

 
ইন্দো-ইউরোপীয় ভাষাসমূহ